Բոլոր խօսք առնողները կսկիծով անդրադարձան Վահէ Յարութիւնեանի մարդկային եւ կուսակցական ամբասիր նկարագրի գիծերը, պատմեցին յուշեր Վահէի հետ իրենց մտերմութենէն։ Բոլորն ալ ընդգծեցին Վահէին բծախնդիր մօտեցումը կուսակցական գլխագիր Գործին նպատմամբ, թէ ինչպէս ան ընթացիկ ժողովական կեանքէն անդին՝ նոյն այդ ժողովներու որոշումները կեանքի կոչելու գործընթացին մէջ ունեցած է իր մղիչ դերակատարութիւնը։ Ընկերները նաեւ խօսեցան իր ամրակուռ նկարագրին մասին, զինք նմանցուցին այն կրակին, որ չէր երեւնար, սակայն կը ջերմացնէր։ Իր կորուստը ծանր էր ոչ միայն իր կնոջ՝ Թամարին, զաւակին՝ Գալէին, մօր, քոյրերուն եւ եղբայրներուն ու հարազատներուն, այլեւ ամբողջ Հ.Յ.Դաշնակցութեան մեծ ընտանիքին համար, որովհետեւ Վահէն կը հանդիսանար նաեւ մեր կազմակերպական յիշողութեան շտեմարանը։